LidanRubinov/Halacha-QA huggingface dataset:
שאלה: השמדת התינוקות של בני-ישראל: מדוע אפשר הקב"ה לפרעה להשמיד את התינוקות של בני-ישראל? מה הספיקו לחטוא התינוקות, הרי הכל היה עוד לפני מתן תורה? אני צריכה להשתיק את היצר הרע שלי, אז אודה לכם אם תוכלו להסביר את הסיבה שבעומק הדברים כי באינטרנט לא מצאתי שום שיעור שמדבר על הסיבה שדבר כזה יכול היה להתרחש, בניגוד להרבה שיעורים בנושא השואה. השואה התרחשה הרבה אחרי מתן תורה אבל התינוקות שהושמדו במצרים - למה? על התייחסותכם.
תשובה: השאלה שאת שואלת נוגעת להרבה רוע שאנו פוגשים בעולם. הרמב"ם במורה מחלק את הרוע בעולם לשלשה חלקים. החלק האחד הוא רוע שנעשה על ידי בני אדם. החלק הזה הוא החלק שקל ביותר להסבירו. הקב"ה ברא את העולם ונתן בחירה חופשית בעולם. יש חשיבות עצומה לכך שיהיה בחירה חופשית. הבחירה החופשית היא הבסיס לכך שיש הנהגה של שכר ועונש.כדי שיהיה אפשרות לשכר ועונש הקב"ה צריךלהסתיר את עצמו מן העולם, לפנות את הבמה ולתת לאדם לפעמים גם להשתולל. אם הקב"ה היה מגיב מיד על כל מעשה רשעות אזי זה היה פוגע בבחירה החופשית. כך גם במצרים לבסוף המצרים קיבלו את דינם. אולם בכדי לתת לאנושות להוציא אל הפועל את מה שיש בה ובכדי לתת לכוחות הרוע לצאת אל הפועל הקב"ה כביכול מסתתר. במקרה של מצרים זו היתה הנהגה של הקב"ה בכדי שהמצרים יגלו את עוצמות הרוע שלהם. לאחר שהם מגלים את עוצמות הרוע שלהם הקב"ה מולך על הרע ונלחם מולו. אם הקב"ה לא היה נותן למצרים להוציא אל הפועל את הרוע שיש בהם אזי הרוע היה מקנן בתוכם עוד אלפי שנים. לא היה אפשר לעשות דין במצריות שעשתה כל כך רע לעולם. אם כן כשהרע מתפרץ בעולם זה נועד בסופו של דבר לקדם את העולם. הכבישה של הרע בצורה שהוא לא יכול לעשות את זממו היא לפעמים יותר הרסנית לעולם מאשר לספוג את הרוע דור אחד ואחר כך למחות אותו. כך גם מבאר הרמח"ל בנוגע לרוע שמתגלה בעקבתא דמשיחא. הקב"ה בזמן זה במיוחד נותן לרוע להתפרץ. זאת בכדי שפעם אחת ולתמיד הוא יצא החוצה ואז ניתן להילחם עימו. למרות שבעולם שלנו יש זמנים שהצדק לא נמצא בו הקב"ה מוצא את הדרכים גם בעולם הזה וגם בעולמות העתידיים כיצד להביא תיקון לעיוות הדין. שאלה זו גם נוגעת לתפיסת הפרט והנשמה היחידאית. התפיסה העמוקה אינה מפרידה בין הנשמות. נשמת האב והבן, נשמות ישראל יש חיבור בינהם. כשנשמה אחת מישראל נפגעת זה פגיעה בכל עם ישראל. כשנשמה אחת מישראל יש לה שכר והטבה יש בכך הטבה לכל עם ישראל. כשמסתכלים במבט כללי הדברים מיושבים יותר על הלב. ודאי שיש מבט פרטי. אולם הצדק הפרטי לפעמים נעשה רק בעולמות שהם מעבר לעולם הזה. אולם בנוגע לצדק הכללי של האומה הישראלית אל מול שאר האומות יש הבטחה שהצדק יהיה בעולם שלנו. על כך אנו מתפללים מלך אוהב צדקה ומשפט. על כך יש לנו הבטחה "ועלו מושעים בהר ציון לשפוט את הר עשיו.". אף אחד לא מעלה על דעתו שכבר נעשה צדק בין ישראל לבין כל העמים שהרעו לנו ובמיוחד בדור האחרון. יום הדין עוד לפנינו.
שאלה: ביעור יין שביעית: מועד ביעור יין שביעית ב-טו ניסן.יש לי הרבה בקבוקים.לא אהיה בביתי בתאריך זה.האם אפשר להפקירו לפני או שהדרך היחידה להביאו לשליח שיעשה עבורי ב-טו?
תשובה: וברכת ד' אפשר להפריש מראש אבל להתנות שלא רוצים לזכות בהם עד אחר הפסח. אולם נראה שעדיף להפקיר על ידי שליח. כמו כן אפשר להוציא את היין ולהפקיר במקום אחר בפני ג'. בברכת חג שמח יהודה הלוי עמיחי
שאלה: כשרות שוקולד פרלנים המיוצר באיטליה: קיבלתי במתנה סלסלת שוקולדים תוצרת איטליה ומאחר והגיעו בתפזורת ולא באריזתם המקורית אין ביכולתי לבדוק אם הם כשרים. 1. האם שוקולדים הנמכרים בחנויות של עלית כשרים תמיד? 2. האם witor s, rovelli, laica ו-sorini מייצאות לישראל מוצרים כשרים?
תשובה: אם לא רשום שם יצרן אין אפשרות לדעת את מקור השוקולד, ולכן אין לדעת האם הם כשרים או לא.
שאלה: לימודי אומנות בבר אילן: הנני עומדת כעת לפני הרשמה ללימודי תואר ראשון. ברצוני ללמוד תואר שני בתרפיה באומנות ועל כן בתואר ראשון עלי ללמוד תואר באומנות. שאלתי היא האם מותר ללמוד בבר אילן תואר ראשון באומנות על מנת שאוכל להמשיך אחר כך בתואר שני בתרפיה באמנות? בררתי במכללות שונות ומצאתי שאין אפשרות לשלב שם לימודי אומנות עם התואר הראשון הנוסף שברצוני ללמוד (יעוץ חינוכי) כך שאוכל להמשיך לתרפיה באומנות. שאלתי היא האם מותר ללמוד בבר אילן אומנות למרות שלימודי האומנות הכלליים שם כוללים מעט לימודי נצרות אך ממה שהבנתי בכל זאת מתחשבים בעובדה שזו אוניברסיטה דתית כך שזה פחות גרוע ממה שצריך ללמוד באוניברסיטאות אחרות (מבחינת כמות לימודי האומנות הנוצרית וכן מבחינת צניעות האומנות). כמו כן, האם בכלל מותר ללמוד תרפיה באומות? (שזוהי בעצם המטרה הסופית שלי של אותם לימודי אומנות בבר אילן) מראש ו
תשובה: איני מכיר את מגמת האמנות בבר אילן. יש להימנע בלימוד אמנות מע"ז וג"ע.
שאלה: הנאה ממעשה של גוי בשבת: האם מותר למסור לגוי חבילה לפני שבת שייקח אותה יחד עם החבילות שלו כנראה בשבת למרכז התפעול? על החבילה יש תעודה המעידה על מוצאו ובעליו של החבילה. הגוי נוסע בכל מקרה למקום, ולא אומרים לו לנסוע דווקא בשבת.
תשובה: אם לא אומרים לו לנסוע דווקא בשבת, יהיה מותר.
שאלה: שימוש במכונה לטחינת פולי קפה בפסח: המכונה בשימוש לטחינת גרעיני פשתן וגרעיני דלעת במהלך השנה. האם וכיצד עלי להכשירה לשימוש בפסח (לטחינת אגוזים)?
תשובה: בהגעלה.
שאלה: העסקה בשל סיבה שבוטלה: אני בחור שמעסיק בחופשים לעיתים בני נוער לצורך שיפוץ והגדלת ביתי וגינתי. בחופשת הפסח האחרונה הייתי צריך כמה נערים שיעזרו לי בשיפוץ הגינה. לאחר שהשגתי את המספר הדרוש פנה אלי נער נוסף וביקש שאעסיק גם אותו מפני שהוא צריך כסף בדחיפות. סירבתי, מפני שלא הייתי זקוק לו, אך התעניינתי מה הסיבה לצורך בכסף. הוא השיב שהוא מעוניין לקנות לעצמו כמה ציציות תכלת ואין לו מספיק כסף לכך. בגלל ההערכה שהערכתי את חשיבות המצווה בעיניו החלטתי להעסיק אותו למרות שלא היה לי צורך בעובדים נוספים. לאחר שסיימתי להעסיקו, ועמדתי לשלם לו את משכורותו התברר לי שהוא שינה את דעתו והחליט לקנות MP4במקום פתיל התכלת. כעת שאלתי: הואיל והעסקתי אותו בשל הערכתי את רצונו לקנות פתיל תכלת, והואיל ואמרתי לו זאת במפורש (שאני מעסיק אותו בשל כך) האם מותר לי שלא לשלם לו את שכרו או שהואיל ועשה את עבודתו נאמנה אני מחוייב לשלם לו את המגיע לו?
תשובה: אני חושב שיש לשלם את שכרו. הרי זה לא תנאי שאם לא כך   לא מגיע לך שכר. ניתן לא להעסיק אותו אבל לא לשלם לו אי אפשר.
שאלה: טוב ורע בעולם הזה: שמעתי פעם שמישהי שאלה באיזה שיעור שאלה וממש הרגשתי כאילו היא שאלה אותה במקומי. היא שאלה, למה אנשים ששומרים ומשתדלים לשמור מצוות רע להם בכל מיני מובנים וחסר להם הרבה דברים ואילו אנשים שלא שומרים בכלל לא חסר ודווקא טוב להם מאוד? והתשובה לשאלה הייתה, כי אנשים ששומרים ואולי רע להם, רע להם בעולם הזה אבל בעולם הבא יהיה להם הרבה יותר טוב, ואנשים שטוב להם בעולם הזה יהיה להם רע בעולם הבא. רציתי לדעת, האם זה באמת נכון?
תשובה: לפעמים אנו צריכים להגדיל מבט ולהבין שלא כל התשובות נמצאות כבר בחיי העולם הזה. העולם הזה הוא חלק מן הפזל, חלק מן התמונה הגדולה, אולם אנו צריכים להשתדל לגרום לכך שגם בעולם הזה יהיה טוב לטובים. זהו קידוש ה' הכי גדול שמי שעושה טוב זוכה לטוב. בזמן הגלות ההסבר העיקרי התבסס על אמונה בעולם הבא. בזמן הגלות עם ישראל היו עניים ומסכנים ובאמת היה מצב כללי שהטובים רע להם בעולם הזה. אולם ב"ה עתה שאנו חוזרים לארץ ישראל המצב ילך וישתנה. המצב הולך ומתקן והטובים הולכים וזוכים שיש להם גם טוב בעולם הזה. הדבר לא מתגלה בבת אחת אולם זה הכיוון. הטוב לא תלוי רק בצדדים החיצוניים, עיקר הטוב זו השלווה הפנימית והמנוחה הפנימית שיש לאדם בתוך ליבו. ודאי שרק האמונה הגדולה היא התרופה הגדולה לחיים טובים לא רק בעולם הבא אלא גם בעולם הזה.
שאלה: כשרות פסח- מזון תינוקות- אינפומיל: בני בן החודש סובל מרפלוקס וכתצואה מכך הוא פולט את המזון שהוא אוכל באופן משמעותי. רופא ילדים המליץ להשתמש במזון תינוקות אינפומיל, שמונע פליטות. האבקה איננה מסומנת בכשרות לפסח. האם ניתן להשתשמש במזון תינוקות זה בפסח?
תשובה: אם המזון הוא חמץ גמור תבקשי תחליף ללא חמץ. אם הוא לא חמץ גמור אלא שהוא לא כשר השתמשי בו. אם הרופא יקבע שמדובר בפיקוח נפש ואין שום בררה אלא רק לאכול חמץ, פיקו"נ דוחה איסור חמץ. רפואה שלמה.
שאלה: תענית בכור: אני הבכור בביתי ולא ידעתי שבכור צם בפסח, עכשיו שאני יודע אני רוצה לדעת מתי זה, אם זה בליל הסדר או יום אחר?
תשובה: תענית בכורות צמים בערב פסח. כיום נוהגים רבים מהבכורות לסייםפ מסכת או להשתתף בסיום מסכת ולטעום שם משהו משום סעודת מצווה, ואז אינם ממשיכים את הצום.
שאלה: לשמח חתן וכלה: מה העניין שיש במצווה לשמח חתן וכלה, מהו השורש של המצווה? מהו הערך שיש בדבר?
תשובה: השאלה הינה רחבה וכללית אך ננסה לענות עליה בקצרה על פי דרכו של המהר"ל מפראג: שמחה תמיד שייכת במקום בו יש שלמות, שמחה מבטאת את עולם ההשלמה, עולם בו הפרטים מגיעים לידי אחדות והתאמה. חתונה של שני בני זוג הינו שלמות של האדם כפי שהגמרא אומרת כי "כל השרוי בלא אשה אינו נקרא אדם". והנה רעיון נאה ששמעתי מפי מנהל הישיבה ח"כ ר' יעקב כץ-כצל'ה בעניין זה: הגמרא במסכת ברכות אומרת כי "כל הנהנה מסעודת חתן ואינו משמחו עובר בחמשה קולות". והנה לכאורה היה צריך להיות כתוב 'ואינו משמחם' בלשון רבים, אלא הכוונה היא שאינו משמח את הנהנה בעצמו - כלומר נהנה מהסעודה אך אינו שמח, כלומר נהנה בצד הגשמי אך אינו מתחבר לעומק השמחה של השלמת העולם על ידי בני הזוג. כך מתבארים יפה המשך דברי הגמרא שהמשמחם כאילו בנה אחת מחורבות ירושלים. איך אפשר לשמח חתן וכלה?
שאלה: קניה ומכירה דמי תיווך: מתווך דירות המצוי בתווך בין קונה לא יהודי לבין מוכר דירה יהודי, שני הצדדים מעוניינים בהשלמת העסקה. למוכר אין כל מניעה למכור לגוי. האם בהשלמת הסקה וקבלת דמי התיווך אגיע לדבר עבירה? שכן גם אם נוציא את המתווך מהמשוואה תושלם העסקה בין שני הצדדים.
תשובה: בכלל איסור לא תחנם האמור בתורה כוללת הגמרא במסכת עבודה זרה (דף כ עמוד א) איסור לא לתת להם חניה בקרקע, וכן פסק הרמב"ם בהלכות עבודה זרה פרק י' הלכה ד'. המסייע לחברו לעבור עבירה עובר על איסור "לפני עור לא תיתן מכשול", עיין שו"ע יו"ד סימן קנא סעיף א. אמנם נחלקו הפוסקים האם איסור זה קיים גם במקום שיש אפשרות לחוטא לחטוא ללא עזרת המכשיל, מכל מקום באופן שעורר וגרם לחברו לעשות העבירה, סוברים הרבה פוסקים שעובר על איסור זה גם כשהייתה לחוטא אפשרות לחטוא בלעדיו, שהרי גרם והכין את סיבת העבירה ובלעדיו לא היה נכשל. לכן מתווך שתווך בין מוכר ישראל לקונה גוי עובר על האיסור הנ"ל. מסקנות: א: עליו להשתדל לבטל את המקח. ב: אסור ליהנות מדמי התווך הואיל ובאו בעבירה. הרב דוד בר שלטון
שאלה: לסמוך על בן הזוג : יצא לי כמה פעמים שבעלי ניקה מקום מסויים לפסח ולאחר מכן מצאתי בו (שלא במתכוון) חמץ ובאופן כללי אני יודעת שהוא לא יסודי בניקיון. האם לסמוך עליו בכל זאת משום בית? מהו הדין?
תשובה: משום בית תני לו לנקות אולם אח"כ תבדקי את המקום ללא ידיעתו. אל תעירי לו אם מצאת חמץ. תבחרי לו את המקום שלדעתך החשש לחמץ קטן יותר.
שאלה: לקוחה שיש לה בעיה של גניבה: אני עובדת בדואר ונתקלתי בבעיה. יש לנו לקוחה שאני יודעת שפיטרו אותה ממקום עבודתה במשרד ממשלתי בתור מנהלת בכירה כי תפשו אותה גונבת. לפי הבנתי יש לה איזו מחלה כזו של גניבה מכל מיני מקומות למרות שלא חסר לה כסף. האם מותר לי להזהיר את העובדים שאיתי לגבי זה? המגירות של הכסף תמיד פתוחות אצל כל העובדים. אני לא יודעת אם מהמקום של הלקוחות באמת אפשר להגיע לכסף שנמצא אצלנו. מותר לי לספר זאת או שזה נחשב לשון הרע?
תשובה: כן, זה לא נקרא לשון הרע אלא זה בכדי להציל ויש בזה גם מצוה.
שאלה: החמרה משום מראית עין : א. האם יש ענין לחומרה לא לאכול שום דבר שדומה לחמץ אפילו שהוא כשר לגמרי לפסח כמו לחמניות של פסח או עוגה או וופלים כשרים לפסח? ב. שמעתי שיש בעיה עם עוגיות פפושדו (מצה עשירה) השנה בגלל שגילו שהמלח בהן מתסיס את הבצק. האם נכון הדבר? וחג כשר ושמח.
תשובה: א. אכן ראוי לא לאכול בפסח דבר הדומה לחמץ. היו עדות שלא אכלו חומוס או חומץ בגלל הדמיון בשמות, ק"ו דמיון במראה. ב. איני בקי במצה עשירה. עדות רבות לא אכלוה, לא רק אשכנזים אלא גם בין יוצאי מרוקו ועוד. אם אתה חושש הימנע מלאוכלה.
שאלה: ליפתית לאשכנזים: אבקש להעביר את השאלה לרב דב ליאור בלבד. האם הרב מתיר לאשכנזי לאכול מוצר עם הכיתוב: "כשר לפסח לאוכלי ליפתית"?
תשובה: כן. כי ליפתית הם גרגרים שלא אוכלים אותם   מפיקים מהם שמן כמו גרעיני כותנה. לפי מה שהתברר לי, הגדר של קיטניות הוא גרגרים שאכלו אותם או טחנו אותם אבל גרגרים שבדור שלנו, שבצורה מלאכותית מפיקים מהם שמנים, אינם כלולים בכלל קיטניות. הליפתית אינה דומה לקיטניות שדגן יבוא להתחלף בהם כי זה גרגיר שלא ראוי לאכילה ורק מפיקים ממנו.
שאלה: יחוד עם אשה זקנה : האם באופן שיש אשה זקנה בדירה מותר לבן לישון אצל חבירתו כאשר הוא נמצא בחדר נפרד ועם דלת פתוחה?
תשובה: אם האשה הזקנה היא אמך, מותר לך, כי מה שאסור להתייחד עם שתי נשים הוא כששתיהן אסורות בייחוד אבל אם אחת מהן היא אישה שמותר לאדם להתייחד איתה, כמו בתו או אמו, גם אם יש שם עוד אשה מותר לו להתייחד איתה. אם זאת לא אמך   וודאי שצריך להחמיר.
שאלה: רטלין בפסח: רטלין מכיל עמילן חיטה (למיטב ידיעתי) ולכן אינו מופיע ברשימת התרופות הכשרות לפסח. רטלין היא תרופה מרה שכידוע אינה צורך בריאותי פשוט אלא עוזרת לריכוז ולימוד איכותי. למיטב ניסיוני ניתן "לדלג" שבוע של לקיחת רטלין ללא חשש בריאותי (למרות שכתוב בהוראות שלפני הפסקת נטילת התרופה יש להיוועץ ברופא) האם מותר לקחתה בפסח, ואם לא האם כשמכניסים אותה לקפסולא כשרה לפסח זה פותר את הבעיה?
תשובה: אם היא נחוצה מאוד ואין לה טעם, מותר לבולעה בפסח.
שאלה: כלאיים בצמחי נוי: האם צריך להרחיק צמחי נוי (שלא נותנים פרי) מגפן כדי שלא יהיה כלאי הכרם? האם צריך להרחיק צמחי נוי מאילנות כדי שלא יהיה כלאים? אם צריך להרחיק אז כמה מרחיקים?
תשובה: צמחי נוי ואילנות אין צורך להרחיק. אולם לגבי גפן השאלה היא האם הם מאכל בהמה אזי יש מקום להחמיר, אבל לא נראה לי שיש היום פרחים כאלו שהם מאכל בהמה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הלכות קידוש ושבת: יש לי כמה שאלות: (אני ספרדית אם זה משנה להלכה) 1. למה לא עומדים בהבדלה? שהרי אנו מלווים את שבת המלכה! 2. מותר להרטיב ביד קצת את השיער בשבת (בכדי לנקות אותו ממשהו שנשפך), לפי איסור כיבוס סחיטה? 3. מותר ללכת בשבת על חול או על דשא כשיש אפשרות לא ללכת עליהם? 4. כמה זה רביעית שצריך לשתות בקידוש מכוס זכוכית ממוצעת, ואם אני שומעת קידוש ממישהו שרק לוגם טיפה יצאתי ידי חובה?
תשובה: 1. מנהג בני ספרד לשבת בשעת ההבדלה מחמת מה שכתבו התוס' בברכות (מג.) שהטעם שצריכים לשבת הוא כדי שיראה כקביעות ויוכל המבדיל להוציא את השומעים ידי חובתם, וגם הטעם שהזכרת מוזכר בראשונים וע"פ טעם זה נוהגים האשכנזים לעמוד. 2. במעט מים כן. 3. אין שום איסור ללכת על דשא או עפר גם אם אפשר ללכת בדרך אחרת אין צורך בזה כלל. 4. רביעית זה 86 סמ"ק, ולכתחילה צריך המבדיל עצמו לשתות רביעית או לפחות רוב רביעית, ואם המבדיל אינו יכול לשתות כמות כזו, אפשר שאדם אחר ששומע את ההבדלה ישתה את השיעור האמור.
שאלה: המסת גושי סוכר במשקה חם בשבת: האם יש בעייה להמיס גושי סוכר (סוכר שנרטב ונעשה לגושים או קוביות סוכר) במשקה חם בשבת, האם יש בזה דין טוחן או הופך דבר קשה לרך?
תשובה: אין בזה דין טוחן משום שהסוכר בתחילה הוא גרגרים קטנים והם התחברו אחר כך בעזרת לחות. יש לנו כלל "אין טוחן אחר טוחן" למשל   מותר לפורר לחם, היות ובעבר הוא היה נפרד (קמח). כך גם בגושים או קוביות סוכר.
שאלה: שליחת אימייל לחילוני שאולי יקרא בשבת: האם מותר לשלוח באמצע השבוע אימייל לחילוני שקורא הודעות אימייל בשבת והחשש הוא שיקרא את ההודעה בשבת? אני שואל באופן שהחילוני לא ידליק את המחשב במיוחד בשביל האימייל הזה אלא בזמן שיקרא את שאר הודעות האימייל שלו יקרא גם את הודעת האימייל הזו.
תשובה: אם לא יודעים מראש מתי הוא יקרא את ההודעה, השולח עושה זאת בהיתר. כמו אדם המוכר רכב למישהו שאולי ייסע בו בשבת. אין כאן הכשלה או סיוע לדבר עבירה, אני לא חושב שיש בזה בעיה.
שאלה: בן להורים קראים: אני בן להורים קראים וחזרתי ברוך ה' בתשובה, ואני הולך לפי הרב עובדיה יוסף ולומד ומתפלל בכולל. האם הורי נקראים כופרים ואפיקורסים, ומה עלי לעשות? כי למרות שדברתי איתם לא עוזר כלום. והאם אני מחוייב בכבודם, למרות שהם לפעמים מדברים נגד הדתיים?
תשובה: הם הוריך. כבדם ואל תתעמת אתם אולם לך בדרכך וה' יהיה עמך.
שאלה: חצאית בלון: האם זה צנוע ללבוש חצאית בלון? (החצאית מתחת לברך) חברה שלי אמרה שאסור ולקחתי על עצמי לא ללבוש חצאיות בלון, אך אם מותר ללבוש מה אני צריכה לעשות?
תשובה: דינה לא שונה מכל חצאית אחרת - אם זה מתחת הברך מותר ללכת עם זה.  כמובן שיש מקום להדר כמו בכל חצאית שתהיה כמה שיותר ארוכה. היות ונאמר לך דבר שאינו מדוייק לכן את לא מחוייבת למה שהחלטת אולם נכון יהיה לעשות התרת נדרים - תבקשי מאביך או מאחיך שיעשה עבורך בפני שלושה אנשים.
שאלה: הנהדות כיבוד אב ואם: יש לי שאלה בנוגע לכיבוד אב ואם ואני ישמח לקבל עצות: אני יודע שצריך לעמוד כשאחד ההורים שלי שיח נכנסים לחדר או למקום שאני שוהה בו. אם לדוגמא אני שוכב על המיטה בבוקר בשלבי התעוררות ואחד ההורים נכנס לחדר שלי לוודאות שהתעוררתי. האם זה ר שלא קמתי או שאני צריך לקום? ואם אני "חצי ישן" ולא שם לב שאחד ההורים שלי נכנס האם לא קיימתי מצוות כיבוד הורים? -אני אשמח לקבל כל מיני עצות או הלכות שיגידו לי איך לכבד את ההורים שלי יותר.
תשובה: אם אתה ישן אתה לא חייב לעמוד, ומן הסתם הם גם לא מקפידים. העיקר בכיבוד הורים הוא לשמוע למה שהם אומרים.
שאלה: הזזת הפלאפון בשבת כדי שלא יפריע: פעמים בודדות קורה לי שאני שוכח לכבות את מכשיר הפלאפון לפני שבת ואז הוא מצלצל שהסוללה ריקה. האם מותר לי להרים את הפלאפון בשבת, לא במגע ישיר אלא ע"י בד וכד, למקום שבו לא יפריעו הצילצולים?
תשובה: אם קרה מקרה כזה מותר להזיז את הפלאפון היות והוא נחשב ככלי שמלאכתו לאיסור. כלי כזה מותר להזיז כשצריך את המקום שלו. אם הוא מפריע בהמצאות שלו פה, זה נקרא שצריך את המקום ומותר להזיז.
שאלה: שמן קנולה למחמירים: במידה ובעלי אינו נוהג שמותר להשתמש בשמן קנולה בפסח ואנו מתארחים אצל הורי שנוהגים ע"פ רב שמתיר זאת, האם על הורי לבשל במיוחד בשמן דקלים למרות שהם נוהגים אחרת?
תשובה: שמן קנולה מותר מעיקר הדין גם לאשכנזים. גם מי שנוהג בו איסור רשאי לאכול אוכל שבו התערב שמן כזה.
שאלה: עבודה בחול המועד: יש לי חנות עם עובדים דתיים. ע"מ לא להפסיד החנות צריכה לפעול בחול המועד. האם ניתן? האם ניתן לחייב את העובדים במסגרת עבודתם לעבוד בחול המועד? מדובר בעבודת מכירות וקבלת קהל.
תשובה: האם החנות מוכרת מוצרים שהם צורך המועד?
שאלה: ברכת "מחיה המתים": מה עניין ברכת "מחיה המתים"? האם מברכים "מחיה המתים" על אדם שאנחנו איתו בקשר טלפוני?
תשובה: לא, היום ששומרים על קשר, אני עוד לא שמעתי שמישהו ברך "מחיה המתים". מברכים על אדם שלא ידעו ממנו שנה שלמה, וצריכים להיות שמחים מאוד בראייתו.
שאלה: ניקוי פלטה לשיניים: ניקיתי את הפלטה לשיניים עם חומר שאין עליו כשרות. לחומר ריח מנטה חזק. האם מותר לי להמשיך להשתמש בו? ואם לא, איך אני מכשיר כעת את הפלטה?
תשובה: רצוי להשתמש בחומרים כשרים לפסח. את הפלטה יש להשרות קצת בכלי שעירו לתוכו לפני כן מים רותחים (כלי שני).
שאלה: הכשרת זרוע לפסח: קניתי לפסח זרוע של כבש לא מוכשר. 1. אם אין לי כלים מיוחדים להכשרה בפסח, האם ניתן איכשהו להכשיר את הזרוע עם כלים חד פעמיים, אם כן, כיצד בדיוק? 2. את הזרוע אפשר לבשל בסיר או שחייבים רק לצלות אותו בתנור?
תשובה: איני מכיר כלי חד פעמי שיוכל להכיל את הזרוע. קח כלי כשר גדול שיש לך, מלאהו מים והשרה בו את הזרוע חצי שעה. השג עצים קרשים וכדו'. הנח עליהם את הזרוע ומלח אותו מכל צדדיו במלח בישול גס (לא שולחני) למשך שעה, דאג לכך שהדם יוכל לזוב מהזרוע אל מתחת לעצים לאחר מכן שטוף שלוש פעמים במים. נוהגים לצלות את הזרוע אך אתה יכל גם לבשל ואח"כ לצלות. נוהגים להימנע מלאכול צלי בליל הסדר.
שאלה: התנדבות במקום שמחלק חמץ: האם זה ר להתנדב בארגון שאוסף מזון חמץ לפני פסח, כאשר ייתכן שמזון חמץ יוגש ליהודים בפסח?
תשובה: יש לוודא שהחמץ יימכר לפני פסח לגוי ויחולק רק אחרי פסח.
שאלה: הושטת יד לאישה במקרים חריגים: לאחרונה עלו לי שתי שאלות לראש בנוגע לשמירת נגיעה במצבים מסוימים: 1. מה עושים כאשר אישה באה ללחוץ לך את היד(זה קרה לאחי הגדול בראיון עבודה והוא ייבש אותה) הרי היא יכולה להגיד מזה שמייבשים אותה דברים רעים או להתעצבן? אני הייתי באמת מייבש במצב כזה. 2. מה עושים, בטיולים לדוגמא, כאשר מישהי נופלת ח"ו בכל המצבים: נפילה סתמית או בירידה שיש חשש להתדרדרות וכד.
תשובה: 1. זו בעיה וצריך להתחמק בצורה דיפלומטית. 2. הגמרא בסוטה מסבירה מיהו חסיד שוטה, שאדם רואה אישה שטובעת בנהר ולא הולך להציל אותה כי הוא לא מסתכל בנשים. כדי להציל מותר וכמו רופא. אבל סתם כך יש לשמור על גדרי הצניעות. גם בנפילה סתמית מותר, כמו טיפול בחולה.
שאלה: בדיקת חמץ כשלא ניקינו : אנו לא נהיה בחג בבית וע"כ לא ניקינו את הבית מחמץ. כמובן שנבטל ונמכור חמץ. האם צריך לעשות בדיקת חמץ, והרי ברור שיש הרבה חמץ בבית כמעט בכל מקום? ואם צריך לבדוק, האם צריך לברך?
תשובה: בחמץ נאמר בל יראה ובל ימצא. גם מי שנוטש את ביתו לכל החג עובר על איסורים אלו אם נשאר חמץ בביתו. חובה עליכם אפוא לנקות את הבית מחמץ בדחיפות! אין צורך להכשיר את המטבח וכל הכלים יכולים להישאר במקומם וכן כל המוצרים שאינם כשרים לפסח חוץ מהמוצרים המכילים חמץ וק"ו לחם, עוגות, אטריות וכדו', אותם יש לבער. כמות מסחרית שיש בביעורה הפסד מרובה אפשר למכור לגוי. המכירה לגוי לא פוטרת את נקוי הבית מחמץ ומבדיקת חמץ. הזדרזו אפוא ונקו את הבית מחמץ! פסח כשר ושמח.
שאלה: להפסיק לראות סדרות לא צנועות: חברה שלי רואה סדרות של דברים שלא ראוי לראות אותם והיא ממש רוצה להפסיק והיא לא יכולה. איך אפשר לשכנע אותה להפסיק?
תשובה: אם היא באמת רוצה יש דרך להתגבר. חכמים אמרו עשה לך סייג. כלול בזה שאדם יבדוק מתי קורא לו רגע של חולשה שהוא עושה דבר כנגד רצונו האמיתי. אם השהות יחד עם חברה מסוימת גורמת לה זאת אזי צריכה להתרחק מהחברה הזו. אם הנוכחות עם האינטרנט כשהיא לבד אזי תגזור על עצמה שאסור להתייחד  להיות לבד  עם האינטרנט. יש דרך של קנסות. היא תקנוס את עצמה שעל כל פעם שהיא רואה היא צריכה לשלם סכום מסויים של כסף. לחילופין יכולה להחליט שכל פעם שרואה צריכה לשתות חצי כוס מים מלוחים. דרך נוספת היא דרך הוידוי. היא תיקח אדם שהיא מתביישת מפניו ובכל פעם שהיא נכשלת היא צריכה להודיע לו על כשלונה.
שאלה: ממתי מותר לאכול מהחמץ שנמכר במוצאי החג?: כמה זמן צריך להמתין במוצאי הפסח עד שמותר לאכול מהחמץ שמכרנו?
תשובה: פנה לב שמינית אותו כשליח למכירת החמץ מתי הגוי חוזר ומכר את החמץ
שאלה: המדרש מ"בר כוכבא" והשינוי בשיר השירים: אחותי לומדת באולפנה ממלכתית דתית והיא ביקשה ממני לשאול את כבוד הרב: אחד הרבנים אצלם אומר על מדרש של אברהם אבינו שנכתב בתקופת בר כוכבא. וכן טוען שבשיר השירים יש מילה ששלמה כתב "קיר" וחכמים שינו זאת ל"כותל" והמילה כותל באה בכלל מארמית. האם הדברים נכונים, האם אין בעיה הלכתית לטעון כך?
תשובה: התלמוד נכתב בזמן רבינא ורב אשי והמשנה בזמן רבי יהודה החסיד ויכול להיות שמדרש זה נכתב בתקופת בר כוכבא. כמו כן, יש מילים בארמית גם בתורה אבל להגיד ששינו זה לא טענה של כתבי הקודש, כל מילה היא ספורה ומדוייקת ולפי ח כך מסורה התורה.
שאלה: המשך - רטלין בפסח: ואם היא לא נחוצה מאוד אלא רק מסייעת מאוד בלימוד ובריכוז, האם מותר לקחתה בתוך קפסולא כשרה לפסח?
תשובה: הריטלין כשר לפסח
שאלה: כשרות לפסח: האם שמן שקדים (לשימוש חיצוני) וג ל ky מצריכים כשרות לפסח?
תשובה: כל מוצר מעובד חייב בהכשר כי היום משתמשים בחוירים רבים לעיבוד מזון
שאלה: אוכל לא כשר לפסח לכלבים: אימי קנתה "דוגלי" - אוכל של כלבים, אשר לא מוטבעת עליו החותמת "כשר לפסח". שתינו חיפשנו אוכל כשר ולא מצאנו. הדבר יוצר בעיה? עקב כך ביתנו יחשב כלא כשר? את האוכל נשים בחצר, כדי שלפחות לא יהיה בבית עצמו. מעבר לכך, אני מפחדת שגיסי ואחותי לא ירצו לבוא להתארח אצלנו בחג בגלל זה. יש לציין שבשנה שעברה מצאנו אוכל כשר לכלבים, אך בפסח הזה משום מה לא. נמשיך לחפש, אך במידה ולא נמצא, אני אשאר בבעיה. ב מראש מור
תשובה: זו אכן בעיה. יש אוכל כשר לפסח וגם אם לא תמצאו אסור להחזיק את האוכל שאת מדברת עליו בפסח.
שאלה: אורך הפתילות לכתחילה: לאחר קשירת הציצית שמתי לב שאחת הפתילות קצרה מ-24 ס"מ. האם פתיל אחד שנקרע לא פוסל את הציצית רק אם מלכתחילה הוא היה ארוך דיו או שמא בכל מקרה פתיל אחד קצר לא פוסל את הציצית גם אם הוא כך מלכתחילה? האם הציצית שלי כשרה ואפשר לברך עליה?
תשובה: זה לא מעכב.
שאלה: אכילת סימני סדר בערב פסח: בנוסף לזה שלא אוכלים מצות החל מפורים (אנחנו אשכנזים) שמעתי מאמא או מסבתא (לא זוכרת) או שקראתי באיזשהו מקום שבערב פסח לא אוכלים סימנים שעל הקערה - למשל חזרת האם קיים מנהג כזה או מישהו התבלבל עם האיסור של אכילת מצה בערב פסח? אם כן מה נכלל בזה? האם מדובר בכל הסימנים או רק חלק? 1. רק חרוסת מוכנה או כל המרכיבים שלה 2. יש מנהגים שונים לכרפס - אז מה לא אוכלים בערב פסח (אם, כאמור, יש בכלל מנהג כזה) את כל הסוגים המוכרים (תפו"א, בצל, סלרי, אולי יש עוד?) או את מה שנוהגים אצלנו? האם כולל צורת הכנה שונה (חביטה- ביצה, תפוח אפוי - חרוסת וכו)
תשובה: אכן יש מנהג כזה אך אם משפחתך לא נהגה בו אינך חייב
שאלה: קנדידה ומצה: לאחרונה אובחנתה במעיים שלי פטרייה בשם קנדידה, כתוצאה מכך התזונה שלי מאוד מוגבלת ומעטים הדברים שאני יכול לאכול. לפי מה שידוע לי אכילת מצה תחמיר את המצב, האם במצב כזה אני יכול לאכול לחם מיוחד ללא שמרים במשך החג. שזה בעצם הפחמימה היחידה שאני אוכל כרגע. מראש
תשובה: כל לחם אסור באכילה אך אתה יכול לאכול אורז, תירס, קינואה, וקטניות אחרות רפואה שלמה
שאלה: אחסון חמץ גמור בפסח: אנו נוסעים מייד במוצאי הפסח (לפנות בוקר) לטיול בחו"ל. לטיול אנו זקוקים למאכלים שהם חמץ גמור. כבר קנינו את האוכל הנ"ל לטיול, מה עלינו לעשות איתו במהלך הפסח?(נציין כי ביתנו ריק בפסח משום שאנו נוסעים, האם זה עוזר במשנו לאחסון החמץ?)
תשובה: לכתחילה לא מוכרים חמץ גמור בפסח אבל אם אין לכם ברירה אתם צריכים לסגור אותו במקום מסומן ולמכור אותו במכירת חמץ.
שאלה: לוף בפסח: כבוד הרב האם הירק כרישה לוף הוא מין קטנית האסור לאשכנזים בפסח או שהוא ירק כמו בצל ומותר לאשכנזי לאוכלו בפסח. תזכה למצוות להגדלת התורה! חג כשר ושמח!
תשובה: קטניות הן גרגרים. ירק אינו קטניות
שאלה: הכשרת טוסטר אובן גדול לפסח: ראיתי את תשובתו של הרב בנושא של טוסטר אובן גדול שהשתמשו בו לפני הרבה זמן. האם אופן ההכשרה שהזכיר הרב מתאים לכל טוטסר אובן גדול המשמש לאפיה או רק עבור אחד שעבר זמן רב מאד מאז השימוש האחרון בו. לי יש טוסטר אובן גדול המשמש כתנור בבית. פעם האחרונה שהתמשנו בו היתה לפני כחודש. האם ניתן להכשירו בליבון קל?
תשובה: טוסטר אובן רגיל לא ניתן להכשרה הוא יותר סיר מאשר תנור
שאלה: קמחא דפסחא: יש בידי כסף שנתרם ע"י הציבור לקימחא דפיסחא עבור אגודה מסוימת לפני כמה שנים. האגודה נסגרה. לאן עלי לתרום את הכסף?
תשובה: תני למטרה דומה.